Osnovna škola Ivana Mažuranića

Javorinska 5, Zagreb

**PROTOKOL POSTUPANJA U SLUČAJU POTRESA ZA UČENIKE**

Naša škola je sigurna od potresa kakvi su se dogodili u našoj zemlji. Ne očekujemo većih problema od onih koji su se događali, no uvijek moramo postupati odgovorno prema sebi i drugima. Stoga je posebno važno da mirno slijedite upute učitelje i nemojte se bojati.

ZA VRIJEME NASTAVE

* Ukoliko se dogodi potres za vrijeme trajanja nastave, a nalazite se u učionici, dok traje potres i trešnja, stanite uz dulji zid učionice. Odmaknite se od staklenih površina, ili od visokih predmeta, ormara i slično.
* Ukoliko ste u blagovaonici ili na hodniku stanite uz zid bez prozora i čekajte upute učitelja.
* Ukoliko niste u mogućnosti stati uz zid, čučnite ispod klupe.
* Zaštitite glavu jaknom, rukama ili torbom u slučaju urušavanja plafona, da vas padajući dijelovi ne bi ozlijedili
* Ne napuštajte zgradu dok traje potres
* Nakon smirivanja trešnje, učitelji će vas odvesti evakuacijskim putem ubrzanim hodom na zborno mjesto

ZBORNO MJESTO

* Na zbornom mjestu mirno slušajte upute učitelja i ostanite u grupi
* Nemojte koristiti mobilne telefone za kontakte s ostalim članovima obitelji, jer će kontakt uspostaviti učitelji
* Ne napuštajte zborno mjesto. Učitelji moraju znati gdje se nalazite.
* Ne pokušavajte sami odlaziti svojim kućama, pričekajte upute učitelja o povratku u učionice ili odlazak kućama.
* Učitelj ostaje s učenicima do dolaska roditelja.
* Roditelji su dužni doći po djecu na zborno mjesto razreda.
* Roditelj ne odvodi djecu dok se ne javi dežurnom učitelju.

ZA VRIJEME POVRATKA KUĆAMA

* Učitelji svakog trenutka moraju znati gdje ste. Postupite prema uputama učitelja. Kući možete otići tek kada roditelji dođu po vas ili učitelj kaže da odlazite kućama.
* Prilikom odlaska prema kući, odmaknite se od rubova kuća da na vas ne bi pali crijepovi ili komadi žbuke. Pazite na automobile ukoliko se krećete po cesti.
* Pokrijte glavu torbom, debljom odjećom ili rukama da se zaštitite od, mogućih, padajućih predmeta

U Zagrebu, 11.01.2021. Ravnatelj

 Nikola Šandrk,prof.